- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Bursă. BET a urcat cu 2,4% în februarie, cea mai bună a doua lună a anului din 2019
- Bursa locală s-a apreciat luna trecută cu 2,4% prin indicele BET, ajuns la 15.891 de puncte pe 29 februarie, după ce atinsese anterior un nou maxim istoric.
- A fost cea mai bună evoluţie pentru BET în a doua lună a anului din februarie 2019, când dinamica a constat într-un avans de 10,4%, relatează Ziarul Financiar.
Bursă. BET a urcat cu 2,4% în februarie, cea mai bună a doua lună a anului din 2019
Bursa locală s-a apreciat luna trecută cu 2,4% prin indicele BET, ajuns la 15.891 de puncte pe 29 februarie, după ce atinsese anterior un nou maxim istoric. A fost cea mai bună evoluţie pentru BET în a doua lună a anului din februarie 2019, când dinamica a constat într-un avans de 10,4%, relatează Ziarul Financiar.
Benchmarkul s-a apreciat cu 1,4% în februarie 2023 şi a scăzut cu 3,6% în aceeaşi lună a anului precedent. În februarie 2021 şi februarie 2020, indicele a pierdut 1%, respectiv 9%, conform datelor agregate de ZF de la BVB.
Valoarea de piaţă cumulată a companiilor listate la Bursa locală – atât pe piaţa principală, cât şi pe Sistemul Multilateral de Tranzacţionare (AeRO) – s-a majorat luna trecută cu 5,3 miliarde de lei faţă de ultima sesiune de tranzacţionare de anul trecut, de la 309,1 miliarde la 314,4 miliarde de lei, în contextul în care indicele de referinţă BET a crescut cu 3,4% în acest interval. Totuşi, capitalizarea emitenţilor prezenţi cu acţiuni la BVB s-a diminuat cu 3,55 miliarde de lei prin comparaţie cu luna ianuarie, când acelaşi indicator ajungea la 317,9 miliarde de lei. Evoluţia a venit pe fondul scăderilor înregistrate de unele dintre cele mai mari companii din structura BET listate în funcţie de pondere. De exemplu, Nuclearelectrica (SNN) a pierdut 633 de milioane de lei din capitalizare, în vreme ce valorile de piaţă ale Romgaz (SNG) şi Hidroelectrica (H2O) s-au diminuat cu 463 de milioane, respectiv 315 milioane de lei. Totodată, evaluarea Fondului Proprietatea (FP) a scăzut cu 167 de milioane.
Pentru cele mai importante ştiri ale zilei, transmise în timp real şi prezentate echidistant, daţi LIKE paginii noastre de Facebook!
Urmărește Mediafax pe Instagram ca să vezi imagini spectaculoase și povești din toată lumea!
Conținutul website-ului www.mediafax.ro este destinat exclusiv informării și uzului dumneavoastră personal. Este interzisă republicarea conținutului acestui site în lipsa unui acord din partea MEDIAFAX. Pentru a obține acest acord, vă rugăm să ne contactați la adresa vanzari@mediafax.ro.
PROSPORT.RO
CANCAN.RO
GANDUL.RO